钦定古今图书集成/明伦汇编/闺媛典/第288卷 > 皇清二十一 > 刘鸣麟妻徐氏
## 钦定古今图书集成/明伦汇编/闺媛典/第288卷 > 皇清二十一 > 刘鸣麟妻徐氏

按《平阳县志》：徐氏，儒士刘鸣麟妻，即吕日新妻妹也。归刘三载，夫亡，年二十一，家贫如洗，上下无依。父时春病危，归侍疾，父顾谓曰：“汝冲龄矢志，奈后事何？” 氏即以死誓。父命侍者以床头剑题诗于匣授之，氏泣拜受佩之，四十馀年如一日。躬为营葬翁姑及夫，历艰苦无怨。县令申请旌表。